recursal/SuperWikiNEXT-32B huggingface dataset:
Езерото Аноне
**Езерото Аноне** (исто така наречено *Лаго ди Оџино* ) е езеро во провинцијата Леко, Ломбардија, Италија. Се граничи со општините Аноне ди Брианца, Суело, Цивате, Галбијате и Оџионо .

Опис
----

Двата полуостровови Изела и Аноне го делат езерото на два дела (басени), поврзани со тесен канал широк само неколку метри. На езерото Аноне се наоѓаат општините Аноне ди Брјанца, Суело, Цивате, Галбијате и Оџионо. Притоките на Источниот басен се следните текови:

* Келња;
* Бонди;
* Роса;
* Лагето;
* Бомболдо;
* Босисоло;
* Сабина;

Притоките на Западниот басен се следните текови:

* Торенте Песконе;
* Торенте Калчирола;
* Фонтана Прамаџоре;
* Фонтана ди Борима

Езерото го има како единствен емисар Рио Торто, кој ѝ припаѓа на Ада.
*Ова е статија за македонски новинар. За истоимениот револуционер видете тука*

**Васил Мицковски** (Скопје,  1953
 - Скопје, 13 мај 2015

) — македонски новинар, уредник во МРТВ, еден од основачите на „Утрински весник" во 1999 година, а последните години од кариерата дел од уредничкиот тим на магазинот Глобус.

Животопис
---------

Мицковски е роден во Скопје во 1953 година. По вокација бил Филозоф. Новинарската кариера ја започнал во 1983 година во „Нова Македонија". Таму ја поминал стандардната обука и бил дел прво од Скопска рубрика, а потоа Политичка. На почетокот од 1990-тите бил дел од редакцијата на неделникот „Пулс", каде бил и негов главен и одговорен уредник. Потоа неколку години бил директор на Македонската телевизија, сè до 1998.

Во 1999 година, Мицковски заедно со уште четворица негови колеги го формирале „Утрински весник", чие појавување на македонската медиумска сцена било сензационално. Не само според квалитетот на новинарскиот кадар во редакцијата, туку и по изгледот на весникот, кој ги презел италијанските искуства во преломот на страниците. Имено главниот наслов на првата страница во првиот број бил негов.
Потоа дел од екипата на „Утрински весник", во рамките на МПМ, го создал и го издавал магазинот „Глобус". Мицковски таму бил заменик-главен уредник и колумнист. Починал во Скопје на 13 мај 2015 година по тешко боледување.

Наводи
------

1. ↑  Почина новинарот Васил Мицковски, *Телма*, 13 мај 2015.
**Димче Тошев** ( 1914
 Војница, Велешко ―  1945

 во Скопје) — македонски партизан, револуционер, борец за слобода на Македонија и учесник во НОВ.

Животопис
---------

По Првата светска војна, во потрага за подобар живот се преселил во Велес. Во априлската војна 1941 година паднал во заробеништво. Откако бил ослободен се населил во Скопје. Веднаш по окупацијата на Македонија, станал симпатизер на Народноослободителното движење. Во март 1944 година стапил во Кумановскиот партизански одред. Како примерен и храбар борец, бил поставен за командир. Пред прочуената Мајска офанзива, заминал за Кожуф за да воспостави врска со тамошните партизански единици.

Во околината на Велес бил откриен и фатен од бугарскиот фашистички окупатор. По ѕверското измачување бил осуден на смрт. Меѓутоа, казната не била извршена бидејќи со група политички затвореници, бил ослободен од партизаните. По ослободувањето на Скопје, бил назначен на одговорна должност во Скопското воено подрачје. Како последица на ѕверското мачење од бугарскиот фашистички окупатор во затворот и тешкиот живот за време на борбите како партизан, тешко оболел. Починал во февруари 1945 година.

Наводи
------

1. 1 2 3  *Беа, загинаа, останаа*. Скопје: Историски Архив. 1969. стр. 147. На `|first=` му недостасува `|last=` (help)
Васил Танев во 1933 година
**Васил Константинов Танев** (9 октомври 1897 – 21 ноември 1941) бил бугарски комунист од македонска народна припадност, еден од тројцата оперативци на Коминтерната уапсен и суден за соучество во палењето на Рајхстагот во 1933 година.

Танев е роден во Гевгелија, во Солунскиот вилает на Отоманската империја (денешна Република Македонија) и се приклучил на Бугарската комунистичка партија во 1919 година. По неуспехот на Септемвриското востание од 1923 година, тој побегнал во Кралството СХС, а потоа се движел меѓу Советскиот Сојуз и тајните мисии во Бугарија.

Во 1933 година, Танев бил во Германија и работел за Коминтерната под водство на Георги Димитров. На 9 март 1933 година Танев, Димитров и Благој Попов, заедно со другите биле уапсени и обвинети за соучество во пожарот во Рајхстагот. На Лајпцишкиот процес сите тројца биле ослободени.

Танев бил признат како херој при враќањето во Русија, но бил принуден на самокритика, подоцна во триесеттите години од минатиот век. Бугарската комунистичка партија му наредила да изврши мисија во Бугарија во 1941 година, каде што бил убиен подоцна истата година близу Лагадина, Солунско.

Наводи
------

1. 1 2  Frederick B. Chary (2007). „4: Boris III, Tsar of the Bulgarians". Во Bernd Jürgen Fischer (уред.). *Balkan Strongmen: Dictators and Authoritarian Rulers of South Eastern Europe*. Purdue University Press. ISBN 9781557534552. Посетено на 13 ноември 2020.
2. 1 2 3  Milorad M. Drachkovitch (1986). *Biographical Dictionary of the Comintern*. Hoover Press. ISBN 9780817984038. Посетено на 13 ноември 2020.
**Езерата Спронсер**
**Езерата Спронсер** е најголемата група на езера на висока височина на Алпите, сместена во Јужен Тирол, Италија.

Се наоѓаат во источниот дел на Тексел групата. Осум до десет езера со значителна големина како што се Грунзе ( *Зеленото Езеро* ), Лангзе ( *Долго Езеро* ), двете Милхсеен ( *Млечни езера* ) или малото Микензе ( *Миџ Езеро* ) зафаќаат вкупна површина од 30 хектари. Како и да е, само Касер Лаке, Пфитшер Лак, Микенлак ( *Миџ Езеро* ), Грунзе ( *Зелено Езеро* ), Шварцзе ( *Црно Езеро* ), Шиферзе ( *Езеро на шкрилец* ) и Кеселзе ( *Езеро Кетл* ) официјално припаѓаат на ова. група езера. Тие биле еродирани од ледниците на релативно ограничена област на надморска височина од 2117 до 2598 m или оставени зад карпите на античките гнајсеви, гранитни гнајсеви и мика шкрилци. Најголемото водно тело е Лангзе (2.377 m) кое е живо со салвелинус. Посебно добар поглед може да се добие од врвот Спронсер Ретелшпице (2.625 m). Сопственикот на замокот Ауер  во селото Тирол има право на риболов во Лангзе.

Наводи
------

1. ↑  „Texel Group Nature Park". Архивирано од изворникот на 2016-09-30. Посетено на 2022-08-27.
2. ↑  „Auer Castle". Архивирано од изворникот на 2016-03-21. Посетено на 2022-08-27.

Надворешни врски
----------------
Декларација за независност на Република Македонија
**Декларација за самостојност, сувереност и независност на Република Македонија** ― акт донесен на седницата на Собранието на Република Македонија од 25 јануари 1991 година.

Процесот на осамостојувањето е заокружен преку одлуката на Собранието на Република Македонија, на седницата од 17 септември, 1991 година, врз основа на резултатите од Референдумот за самостојна и суверена Република Македонија од 8 септември 1991 година, со што е потврдена волјата на народот.

Наводи
------

1. 1 2  д-р Стојан Киселиновски и др. (2000). *Македонски историски речник*. Скопје: ИНИ. стр. 146. ISBN 9989-624-46-1. Недостасува `|author1=` (help)

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
Деколте

**Деколте** (француски: *Décolleté* = без јака, изрез на облека)) – длабок изрез околу вратот на женски фустан, блуза и сл. Деколтето на женската облека се смета за поженствено од другите облици на изработка на облека, бидејќи ги открива и истакнува градите, вратот, рамената и грбот (зависно од моделот)

Историја
--------

Бидејќи изработката на фустани без јака било многу поедноставно, така и носењето на фустани (во европскиот културен круг) кои го покажуваат вратот и градите било вообичаено од 11 век, сè до викторијанското време. Дотогаш било многу понеморално (и посексипилно) да се покажуваат нозете (дури и зглобовите), а покажувањето на градите не било ништо неморално или сексипилно. Од викторијанското време деколтеата стануваат скоро забранети, но некаде на почетокот на 20 век повторно се враќаат во мода.

Деколтеата ги има во многу различни облици, од оние во облик на V или U, до полукруг или рамен изрез придржуван со ленти. Модата на длабоки деколтеа на францускиот двор ја донела Агнес Сорел, љубовница на кралот Шарл VII во 1450 година.

Денес фустани со длабоки изрези се обично вечерните (свечени) фустани кои се носат на балови и приеми, но деколтеата се вообичаени и при изработка на костими за капење, балетски и гимнастички трикоа и останата женска долна облека. Нивниот облик зависи од моменталната мода, естетиката и општествената норма.

Деколтеата првенствено се користат во земјите од западниот цивилизациски круг, додека во некои делови од светот (особено во исламскиот ориент) се сметаат за провокативни и шокантни, иако и тука има исклучоци бидејќи жените од островот Јава со векови носат кембен (вид фустан без горен дел).

Според општиот кодекс на облекува, не е препорачливо на разговор за работа жените да одат со длабоко деколте.

Поврзано
--------

* Бикини
* Монокини
* Танга
* Топлес

Наводи
------

1. ↑  „Деколте" — Дигитален речник на македонскиот јазик
2. ↑  „*décolleté*" (англиски). Merriam Webster.
3. ↑  Monique Canellas-Zimmer, *Histoires de mode*, Les Dossiers d'Aquitaine. Деколте

Надворешни врски
----------------

|  |  |
| --- | --- |
| Ризница | „Деколте" на Ризницата ? |

* *Décolleté* Encyclopædia Britannica (англиски)
Церемонијално поставување на знамињата на почетокот на мисијата  
Посебните дипломатски регистарски таблички на автомобилите на мисијата „Проксима" во Македонија  

**ЕУПОЛ „ПРОКСИМА"** — прва полициска мисија на ЕУ во Македонија, која ја заменила првата воена мисија на ЕУ во Македонија - „Конкордија" и траела до 2003 до 2005 година. Воспоставена била врз основа на заедничката акција на Советот на ЕУ (29.IX.2003) и Договорот меѓу Македонија и ЕУ за статусот и активностите на полициската мисија на ЕУ во РМ (ЕУПОЛ „ПРОКСИМА", 11.XII.2003), со функции од советодавен карактер во сферата на градењето доверба, владеењето на правото, справувањето со организираниот криминал, реформата на МВР и трансформацијата кон полициско обезбедување на границите, што ги вршела до 14.XII.2005, кога започнал мандатот на новата полициска мисија „ЕУПАТ". Мисијата уследила по потпишувањето на Спогодбата за асоцијација и стабилизација помеѓу Македонија и Европската Унија на 7.IV.2001 и завршувањето на Воениот судир во 2001, со цел истовремено да делува во насока на неопходните реформи на полицијата предвидени кон пристапувањето на Македонија кон членство ЕУ, како и во зајакнување на капацитетите на полицијата по воениот судир и новоусвоените промени на политичкиот и општествен систем. Мисијата била од цивилен карактер и според првичниот план, "Проксима" ја сочинувале меѓу 180 и 200 полициски офицери, при што мисијата "Проксима" требало претставува вооружен заштитен елемент чија улога ќе биде да помогне во создавањето и развојот на ефикасна мултиетничка и демократски одговорна полициска служба според европски и меѓународни стандарди. Според резултатите на анкетата спроведена од службите на Собранието на Македонија, повеќе од половината од граѓаните не биле уверени дека "Проксима" придонесува за подобро функционирање на полицијата, додека Министерството за внатрешни работи, во свој извештај соработката со претставниците на мисијата ЕУПОЛ "ПРОКСИМА" во областа на јавната безбедност ја оценила како мошне успешна и неопходна.

Наводи
------

1. 1 2  Миноски, Михајло (2009). Блаже Ристовски (уред.). *Македонска енциклопедија*. **2**. Скопје: МАНУ. стр. 1776. ISBN 978-608-203-023-4 (1) Проверете ја вредноста `|isbn=`: invalid character (help).
2. ↑  М. Т. (12 декември 2003). „"Проксима" пристига в понеделник". Скопје: Дневник. Посетено на 22 јануари 2016.[*мртва врска*]
3. ↑  Н. С. (29 јуни 2004). „МВР се фали, а граѓаните не и веруваат на Проксима". Скопје: Вест. Посетено на 22 јануари 2016.[*мртва врска*]
**Дисидент**, широко дефинирано, е лице кое не се согласува со доминантното мислење, политика или општествено уредување на средината во која живее. Терминот најчесто се употребува за **политичките дисиденти**, особено за оние што живеат во недемократски режими. Политичките дисиденти обично користат ненасилни средства при својата борба за своето мислење, иако некои дисиденти некогаш се обидуваат и да ја заменат или соборат одредена власт преку здобирање на поддршка од народот или преку поттикнување на бунт или револуција.

Обично, дисидентството се третира како феномен единствено карактеристичен за недемократските, во прв ред, за тоталитарните режими. Сепак, во современи услови на растечка моќ на контрола на мислата преку пропаганда и индоктринација во услови на релативно задоволувачко ниво на демократски структури во дадени земји, дисидентството станува сè покарактеристичен феномен и за демократските земји.

Животот на дисидент често е исклучително фрустрирачки и воопшто не дава надеж дека „на крајот сепак тој ќе има право". Покрај тоа, тука се санкциите од владејачката структура кои можат да се движат од затворање до лишување од можност за напредување во кариерата и слично, како и презирот што јавното мислење го чувствува кон оној што „не го гледа она што на сите им е кристално јасно". Она, пак, што на дисидентите им дава сила да издржат, и покрај сите непријатности што ги имаат во животот поради своето дисидентство, е сознанието дека нивна одговорност на интелектуалци е да ја утврдуваат и шират вистината, без разлика дали тоа и' пречи на власта или не, уверувањето дека едноставниот факт да се биде хуман од нив бара да го заземат ставот што го зазеле, или, во времето на Студената војна, кај дел од нив, сознанието дека спротивната страна го цени нивниот став и дека ќе можат да напредуваат таму, откако ќе успеат да преминат на другата страна.

Познати дисиденти од времето на Студената војна во светски рамки се: Андреј Сахаров, Александар Солженицин, Владимир Буковски, Лех Валенса, Вацлав Хавел и други. Во бивша Југославија, најпознат дисидент беше Милован Ѓилас. 

Останати светски познати дисиденти се: Нелсон Мандела, Аунг Сан Су Чи и други (кога се мисли на дисиденти што делуваат или делувале во недемократски режими) и Ноам Чомски (како пример на дисидент кој живее во формално демократска земја).

Што се однесува до македонски дисиденти од времето на комунизмот, нивниот број не е голем и со ретки исклучоци не се работи за дисиденти кои радикално не се согласувале со тогашната власт. Помеѓу оние што заслужуваат да бидат спомнати се: Методија Андонов - Ченто, Драган Богдановски, Димитар Димитров, Ѓорѓи Марјановиќ, Крсте Црвенковски, Славко Милосавлески, Томислав Чокревски и Милан Недков.

Надворешни врски
----------------

* Даниел Ивин „Појавата на дисидентите во социјалистичка Југославија" (на хрватски јазик) Архивирано на 21 јуни 2007 г.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4150218-8
* NKC: ph119477

 |

 |
**Дејвид Лининг** (18 август 1936 – 28 јули 2015) ― истакнат англикански свештеник.

Лининг се школувал на Кебловиот колеџ, Оксфорд и бил ракоположен во 1961 година. Тој бил кустос во Гејнсборо, а потоа имал функции во Ворсоп и Кингтон пред да стане архиѓакон њуаршки. Во 1991 година тој станал провист саутвелски и, кога титулата се променила на 19 март 2000 година, ѓакон саутвелски.

Во пензија тој бил свештеник во парохијата Св. Марија Магдалена, Бејлгејт, Линколн, пред да се пресели во Чичестер во неговите последни години.

Наводи
------

1. ↑  Who's Who 2008: London, A & C Black, 2008 ISBN 978-0-7136-8555-8
2. ↑  „Welcome to Southwell Minster 2022 | Southwell Minster".
3. ↑  Church Times
4. ↑  Предлошка:Church Times
5. ↑  Crockford's Clerical Directory 2014-15 Church House Publishing, 2013 ISBN 978-0715110690

| Духовни титули
 |
| --- |
| Претходник**Џон Мареј Ирвин** | **Провист/ Ѓакон на Саутвел**1991–2006 | Наследник**Џон Артур Гил** |
**Дејвид Крамп Бенер** (11 април, 1974) попознат под својот алиас **Дејвид Бенер** — американски рапер, продуцент, глумец, и активист.

Роден во Дурхем, Северна Каролина, неговата фамилија се преселила во Џексон, Мисисипи, каде што тој пораснал. Тој ја започна својата рап кариера во дуото Crooked Lettaz, кој го напуштил во 2000 за да биде соло артист. Како соло артист тој го издал својот албум наречен Them Firewater Boyz, Vol. 1.

Во 2003, Бенер потпишува за Universal Records, издавајќи четири албуми: Mississippi: The Album(2003), MTA2: Baptized in Dirty Water(2003), Certified (2005), и The Greatest Story Ever Told (2008).

Ран живот
---------

Лавел Вилијам Крамп, е роден во Брукхевен, Мисисипи, и пораснат во Џексон, Мисисипи, син на Зено и Каролин Крамп. Тој завршил средно во 1992, на истото средно училиште и универзитет како неговата мајка. Неговиот татко Зено починал на 17 Јуни, 2007.

1994-2000 Прв албум и почетоци
------------------------------

Тој своето име го преименувал во Дејвид Бенер, којшто бил познат карактер во ТВ серијата "The Incredible Hulk".Во 1999, со неколку негови другари, тој испраќал демо снимки во локалната радио станица во Џексон, Мисисипи. Неговиот прв албум има продадено околу 7,000 копии. Во албумот имало хит сингл, "Like A Pimp", којшто станал голем хит на радио, и привлекол внимание на неколку издавачки куќи.

2003-2006 Следни три албуми
---------------------------

Откако привлекол внимание на неколку издавачки куќи, тој одлучил да потпиште за Universal Records. Во 2003, тој го продуцирал хитот на T.I. наречен "Rubberband Man". Неговиот официјален деби албум е пуштен во продажба во 2003, во кој се наоѓал хит синглот "Like A Pimp" на којшто му гостувал Lil' Flip. Истата година, тој издава уште еден албум, во кој се пронашол хит синглот "Crank It Up" на кој му гостувал Static Major.
Во 2005, тој го издава својот трет официјален албум, во кој има три хит синглови, вклучувајќи гостувања од Lil Boosie, Magic, и други.
Настрана од неговите проекти, тој има помогнато околу текстот за главната песна на играта Saints Row, но и помагање за музиката на уште една игра наречена Marvel vs Capcom 3: Fate of Two Worlds.

2007-денес Следни два албуми
----------------------------

Бенер има глумено во неколку филмови. Тој има помогнато околу шоуто That Crook'd Sipp. Неговиот сингл "Play" е користен за првата реклама за ова шоу. Во Јули, 2008 Бенер го издава својот четврти официјален албум, во кој гостувале Аkon, Снуп Дог, и други.
Во 2010, тој го издава својот петти албум со помош и гостување на 9th Wonder.
Во 2017, тој го издаде својот засега последен албум наречен The God Box.

Персонален живот
----------------

### Активизам

Во 2006, Бенер има добиено награда за помош за време на ураганот Катрина во Њу Орлеанс.
Бенер исто така е против расизмот, иако тој има израснато во Мисисипи, каде што жителите на градот се познати по своите расистички навреди.

Дискографија
------------

2000: Them Firewater Boyz, Vol. 1

2003: Mississippi: The Album

2003: MTA2: Baptized in Dirty Water

2005: Certified

2008: The Greatest Story Ever Told

2010: Death of a Pop Star (со 9th Wonder)

2017: The God Box
Euribor
**ЕУРИБОР** (англиски: *ЕУРИБОР - Euro Inter-bank Offer Rate*) претставува референтна каматна стапка, објавен од страна на Европската банкарска федерација, врз основа на просечните каматни стапки по кои банките во Еврозоната се подготвени да им позајмат необезбедени средства на други банки, деноминирани во евра, на пазарот на големо (или меѓубанкарскиот пазар). Постојат различни рочности на ЕУРИБОР, кои се движат од една недела до една година. Исто како и на ЛИБОР, и ЕУРИБОР широко се користи како референтна стапка за одредување на каматните стапки на договорите за идна испорака, за фјучерсите и за своповите.

Пресметка на ЕУРИБОР
--------------------

Претставителна група (панел) на главните банки во меѓубанкарскиот пазар на Европската унија обезбедува секојдневно котирање на каматните стапки по кои секоја банка-членка на групата нуди орочени депозити со период на доспевање кои се движат од една недела до една година. Овие банки директно ги внесуваат своите податоци во „Ројтерс", најдоцна до 10:45 (по средноевропско време) за секој ден во којшто е отворен системот на порамнување „TARGET)". Во 11:00, „Ројтерс" ги елиминира највисоките и најниските 15% од сите собрани котирани просеци , а останатите понуди се заокружени во просек до три децимални места и овој просек се објавува како Еурибор. Ако повеќе од 50% од банките во панелот не успеат да обезбедат податоци со 11:00, „Ројтерс "ја одложува пресметката на Еурибор додека не обезбеди котации од најмалку 50% од банките во панелот. Еурибор го одредуваат банките со највисок обем на тргување на пазарите на пари во ЕУ, како:

* Белгија: Dexia Bank, Fortis Bank, KBC
* Финска: Nordea
* Германија: Landesbank Berlin, Bayerische Landesbank Girozentrale, Deutsche Bank, Dresdner Bank, Landesbank Hessen - Thüringen Girozentrale, WestLB AG, Commerzbank, DZ Bank Deutsche Genossenschaftsbank, Landesbank Baden-Württemberg Girozentrale, Norddeutsche Landesbank Girozentrale
* Грција: National Bank of Greece
* Ирска: AIB Group, Bank of Ireland
* Италија: Banca IntesaBci, Monte dei Paschi di Siena, UCI Milan
* Луксембург: Banque et Caisse d'Épargne de l'État
* Холандија: ABN Amro Bank, ING Bank, Rabobank
* Португалија: Caixa Geral De Depósitos (CGD)
* Шпанија: Banco Bilbao Vizcaya Argentaria, Banco Santander Central Hispano, Confederacion Española de Cajas de Ahorros
* Останати банки во ЕУ: Barclays Capital, Svenska Handelsbanken, Den Danske Bank
* Интернационални банки: Bank of Tokyo - Mitsubishi, Citibank, J.P. Morgan Chase, UBS (Luxembourg) S.A.

Движење на ЕУРИБОР
------------------

Во текот на 2014 година, најголем обем на тргување на пазарот на пари се однесувал на ЕУРИБОР со рочност преку ноќ (околу 20%) и со рочност од 6 - 12 месеци (околу 20%), а малку над 15% отпаѓала на трговијата со рочност од над една година. Од 2008 година, ЕУРИБОР постојано опаѓал, приближувајќи сè до нултата граница, а тримесечниот ЕУРИБОР за првпат достигнал негативна стапка во 21 април 2015 година.

Наводи
------

1. ↑  www.euribor-rates.eu (пристапено на 25.1.2016)
2. ↑  en.wikipedia (пристапено на 25.1.2016)
3. ↑  ECB (пристапено на 25.1.2016)
**Валканиот Хари** (англиски: *Dirty Harry*) — американски филм од 1971 година, во режија на Дон Сигел, во кој главната улога ја толкува Клинт Иствуд. Другите улоги ги толкуваат: Хари Гвардино, Џон Ларч, Џон Вернон, Ендрју Робинсон и Рени Сантони. Тој е прв филм од циклусот посветен на Валканиот Хари. Главниот лик во филмот е бескомпромисниот полицаец Хари Калахан, познат по прекарот Валканиот Хари. Хари е полициски инспектор кој не почитува никакви правила, не носи панцир и постојано е во судир со своите претпоставени. Хари е опседнат со мислата самиот да ја истера правдата и да им пресуди на криминалците на својот, понекогаш екстремен, начин. Притоа, него не можат да го заплашат ниту најтврдокорните криминалци, ниту пак бирократското однесување на полициските шефови. Во 2012 година, филмот бил зачуван во Националниот филмски регистер на САД.

Синопсис
--------

Дејството на филмот се случува во Сан Франциско, каде еден снајперист (го игра Робинсон) убива девојка и праќа писмо до градоначалникот (го игра Вернон), заканувајќи се дека ќе продолжи да убива ако не добие 100.000 долари. Задачата да го пронајдат убиецот ја добива инспекторот Хари Калахан (го игра иствуд) кому му се придружува еден штотуку примен инспектор. Полицијата му поставува стапица на убиецот, но тој успева да се извлече по што следува ново убиство. Најпосле, тој грабнува малолетна девојка и повторно, Калахан на Калахан му паѓа задачата да ги однесе парите на договореното место. Таму, убиецот го претепува Калахан и тешко го ранува неговиот помошник, но во последен миг Калахан му забива нож во ногата. Убиецот бега од местото и оди во блиската болница, а докторот го препознава и на полицијата ѝ го соопштува местото каде што живее тој. Калахан го фаќа убиецот на стадионот при што повторно го ранува во ногата. Така, убиецот е уапсен, но поради незаконско обезбедените докази, тој е пуштен на слобода. За да спречи нови убиства, Калахан го следи насекаде, но убиецот нарачува да биде претепан, а за тоа го обвинува Калахан. Најпосле, убиецот грабнува автобус полн со ученици, но Калахан ја презема работата во своите раце и го убива, по што ја фрла својата полициска значка.

Наводи
------

1. ↑  *Антена*, бр. 803, 15.11.2013, стр. 22.
2. ↑  IMDb, Dirty Harry (1971) Awards (пристапено на 13.5.2018)
3. ↑  IMDb, Dirty Harry (1971) (пристапено на 13.5.2018)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 208715196
* GND: 4549081-8
* SUDOC: 177407530
* BNF: cb164732650 (податоци)
* NKC: unn2008484350

 |

 |
**Дисконтната политика** — една од најтрадиционалните инструменти на монетарната политика. Со неа, централната банка ги одредува условите под кои ги кредитира комерцијалните банки. Всушност, централната банка ја користи каматната стапка како техника со која управува со побарувачката за пари со цел да се обезбеди ефикасна алокација на ресурсите и да се постигне внатрешна и надворешна стабилност на економијата. Основна претпоставка за да може овој инструмент да функционира е да постои голема зависност на депозитните банки од кредитите на централната банка. Доколку комерцијалните банки не позајмуваат пари од централната банка, во тој случај примената на овој инструмент не би ги дала посакуваните резултати. Поради тоа, овој инструмент е особено значаен во земјите каде финансиските пазари не се добро развиени, односно земјите кои се на понизок степен од својот развој. Во високоразвиените земји, овој инструмент има секундарна улога.

Поврзано
--------

* Инструменти на монетарната политика;
* Операции на отворен пазар;
* Политика на задолжителна резерва.

Наводи
------

1. ↑  Љупчо Трпески, „Монетарна економија", Скен поинт, Скопје, 2010, стр.243-244.
Езерото Давос во Швајцарија - преземена слика од параглајдер
**Езерото Давос** е мало природно езеро во Давос, Швајцарија. Неговата површина е 0,59 km², а максималната длабочина е 54 m. Нахрането од изворите на Рајна, Флелабах и Тоталпбах, меѓу другите планински потоци, езерото се користи како вештачко езеро за хидроенергија; неговата вода повеќе не тече до реката Ландвасер туку се канализира во реката Ландкварт кај Клостерс.

Поврзано
--------

* Список на езера во Швајцарија
* Список на планински езера во Швајцарија

Надворешни врски
----------------

* Verordnung über die Fischerei am Davosersee (на германски) прописи за риболов
* 

* Езеро Давос на Ризницата ?</img>
**До една планинска маргаритка** е поема, напишана на шкотски дијалект на англискиот јазик, од Роберт Бурнс во 1786 год. Поемата била вклучена во неговата збирка Килмарнок.

Поемата раскажува настан во кој поетот, додека работел со плугот на нива, открил дека го скршил стеблото на една маргаритка. На некои начини, таа е слична на поемата ,,До едно глувче", која била објавена претходната година. Секако, на таа нива мора да имало стотици мали цвеќиња кои биле соборени од плугот и не е јасно зошто авторот бил окупира од овој конкретен примерок.

На сличен начин со „До едно глувче", Бурнс ја споредува маргаритката со судбината на целото човештво. Освен тоа, во шестата ја споредува и со млада девојка која била обесчестена од нејзиниот љубовник. Конечно, во седмата строфа ја споредува со самиот себе.
Низ крајот на поемата, нежно се проткајува чувството дека авторот првпат се соочува со сопствената смртност.
Добош
**Добош** или **мал тапан** е ударен музички инструмент, што често се користи во симфониски и воен оркестар, како и во мали ансамбли за современа музика, особено во џез, рок и поп-музика. Овој вид на тапан има многу карактеристичен силен, остар и краток звук. Може да се користи како независен инструмент (во поголеми оркестри), а исто така и како дел од комплет тапани (во популарната музика). Најчесто се свири со дрвени удиралки, иако постојат и други техники за свирење, кои произведуваат значително различен звук, како што се металните метлички.

Тапанот се состои од дрвен или метален цилиндар со пречник од околу 35 сантиметри и висина помеѓу 10 - 30 см, што е затворен од двете страни. Преку долниот дел од кожата растегнати се тенки метални жици. Напонот на овие жици е регулиран со посебен штраф, а острината и времетраењето на звукот зависи од напонот. Покрај завртката, исто така постои и лост кој им овозможува на жиците да не ја допираат кожата. Затегнатоста на кожата е регулирана со завртки и од нив зависи висината на тонот на тапанот.

Наводи
------

* Beck, John (1995). *Encyclopedia of percussion instruments*. New York: Garland Publishing. ISBN 0-8240-4788-5. Google Books preview. Accessed 8 September 2009.

Надворешни врски
----------------

* Видови на добош тапани -
* Како да се промени дел?
* Слики и информации за добош
* Како да се направо добош?

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |

|  |  |
| --- | --- |
| Ризница | „Добош" на Ризницата ? |
Создавање на геолошка карта
Геолог ги испитува на седиментните карпи во Мактеш Гадол, Негев, Израел.
**Геолог** е научник кој се занимава со проучување на Земјата, нејзиното настанување и процесот со кој се обликувала. Геолозите во нивните проучувања применуваат и други науки, како: физика, хемија, биологија , итн. Во споредба со другите научници, геолозите се повеќе изложени на теренска работа отколку во лабораторијата, и, се разбира, со оглед на предметот на проучување - Земјата. Како прв геолог се смета Џејмс Хатон, кој во 1785 година објавил труд со наслов: „Теорија на Земјата".

Геолозите се вклучени во истражувањата што се однесуваат на пронаоѓање метали, нафта, градежен камен и други природни ресурси. Покрај тоа, тие се во првите редови во текот на предвидувањето на природните опасности и катастрофи, изучувајќи ги земјотресите, вулканските активности, цунами, поплави, лизгање на земјиштето, и друго, резултатот од нивното изучување се користи за алармирање на јавноста за можноста на овие феномени, и нивниот размер.

Климатските промени во Земјината историја, што ги забележале геолозите се користат во модерните изучувања на климатските промени.

Геолошки истражувања се вршат и за потребите на изградбата, а резултатите од геолошките истражувања се користат за проектирање на мостови, патишта, аеродроми, брани, тунели, гасоводи, електрични централи, згради и други градежни проекти.

Ако предметот на проучување и истражување е свртен кон другите планети, а не Земјата, тогаш научникот кој се занимава со тоа е наречен *планетарен геолог*.

Образование
-----------

Геолошкото образование започнува со стекнување на неопходни знаења од хемија, физика, математика, и во зависност од ориентацијата и биологија. На геолошките катедри се изучуваат различни геолошки одлики како што се: геоморфологија, минералогија, петрологија, структурна геологија, хидрогеологија, геофизика. Покрај тоа, геолозите се школуваат со методи како: картографија, нацртна геометрија, геодезија, далечински уреди со покажувач и геолошка карта.

Кариера во геологијата
----------------------

Професионални геолози обично работат во широк спектар на владините служби, во приватни компании, непрофитни и академски институции.

Поврзано
--------

* Геологија

Наводи
------

1. ↑  James Hutton: The Founder of Modern Geology Архивирано на 3 март 2016 г. American Museum of Natural History
Варијанта со маслинки и сирење
**Грчка салата** (грч. χωριάτικη σαλάτα „селска салата" или грч. θερινή σαλάτα „летна салата") е салата од грчката кујна.

Грчката салата е направена од парчиња патлиџан, краставица, исецкан лук, фета сирење, и маслинки (најчесто каламата маслинки), обично зачинети со сол и оригано, и прелиена со маслиново масло. Може да се користат и парчиња зелени пиперки.

Терминот „грчка салата" исто така се користи во Северна Америка, Австралија, Јужна Африка и Велика Британија, а се однесува на зелена салата со грчки состојки, прелиена со масло и оцет. Во овие земји, вистинската грчка салата е наречена со грчкиот термин horiatiki или изразот како „селска салата", за да се избегне забуна. Зелена салата, домат, фета, и маслинки со стандардни елементи е американски стил на грчка салата, но може да се користат и краставци, лути пиперки, пиперки, лук, и сардини.

Во минатиот век разни видови на салати се нарекувале грчка салата, дури и оние кои немале врска со грчката кујна. Во 1925 година австралискиот новинар ја опишал грчката салата како варена тиква со прелив од кисело млеко, а во 1934 година еден американски новинар салатата направена од сецкана зелка и морков со прелив од мајонез ја нарекол грчка салата.

Наводи
------

1. ↑  „The Age – Google News Archive Search". *google.com*. 13 јануари 1925. стр. 7.
2. ↑  *The Daily Times* (Rochester and Beaver, Pennsylvania), March 13, 1934
**Владимир Машков** (руски: *Владимир Львович Машков*, роден на 27 ноември 1963

 во Новокузнецк) е руски и советски глумец, режисер, продуцент и писател.

Потекнува од глумечко семејство. Во средината на 1960-тите, неговото семејство се преселило во Новокузнецк, а во доцните 1970-ти во Новосибирск, каде Машков започнал да учи биологија на универзитетот. Но по само една година, тој се откажал и се запишал на драмското училишпте во Новосибирск.

Во 1984 година бил протеран од училиштето, а тој заминал во Москва каде влегол во Московскиот театар за уметност, во студиото на Тарканов. Кратко по ова, тој се вклучил во студиото на Олег Табаков, играјќи улогуи во театрот во негова режија.

На филмската сцена дебитирал во 1989 година во филмот *Зеленосветла коза*. Во 1990 година дипломирал на Московски уметнички театар. Својата слава Машков ја добил во филмовите: *Граница*, *Американска ќерка* како и во филмот *Олигарх*, а по ова започнал да се појавува и во холивудските филмови. Една од најпознатите улоги му е онаа во филмот Behind Enemy Lines.

  


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 71594717
* LCCN: no2004015970
* ISNI: 0000 0001 1877 7377
* GND: 143940783
* SUDOC: 082347301
* BNF: cb14046536c (податоци)
* NKC: xx0165814

 |

 |
Ерис, грчка божица на раздорот
**Дискордијанизам** (англ. *Discordianism*) е современа религија сосредочена на хаос, која со објавувањето на својот прв текст *Principia Discordia* во 1958 или 1959 година ја основува Малаклипсо Помладиот. Нашироко се смета за постмодерна пародија на религија и се нарекувало „зен за западњаци" поради сличности со апсурдните толкувања на учењата на будистичката школа Ринзај. Дискордијанизам признава неред, неслога и несогласување како пожелени одлики, за разлика од повеќето религии кои идеализираат хармонија и ред. Оваа религија со голем дел се состои од каприциозни и апсурдни идеи, иако многу нејзини поклоници тврдат дека во нивниот несериозен став постои подлабоко значење.

Надворешни врски
----------------

* PrincipiaDiscordia.com
* Discordian.com – Chaos with a Clue

|  |  |
| --- | --- |
| Stub icon | *Оваа статија од областа на религијата е никулец. Можете да помогнете со тоа што ќе ја проширите.** п
* р
* у
 |
**"ЕГО"** е неделен магазин, кој се печати и издава во Битола.

Првиот број на ЕГО излезе на 9 септември 2004 година. Негов прв директор беше Жико Калпакоски, автор на повеќе мрежни места и дизајнер на голем број печатени материјали. Првиот главен и одговорен уредник беше Симе Алушевски, долгогодишен новинар и уредник на локалниот Битолски весник, соработник на повеќе македонски магазини ( „ЗБОР" „ФОРУМ") и за време на бивша Југославија дописник на повеќе медиуми од ЈУ - просторите. Алушевски е познат како проучувач на масонското движење во Македонија и на Балканот. Одговорен за дизајнот на магазинот беше Зоран Николовски. Денес ЕГО го води Симе Алушевски, како директор и главен уредник.

Во септември 2004 година, без канецаларии и со домашните компјутери на членовите на редакцијата екипата на ЕГО им го понудија првиот број на македонските читатели. После неколку издадени броја ЕГО изнајмува канцеларии во битолскиот пазар.

Редакцијата неколку години работеше во зградата Палата Јустинијан Булевар Први Мај, 148 / 14 Битола.

Мото на магазинот е ЕГО - за егоисти и останати исти

ЕГО www.ego.com.mk - го следи стандардниот принцип на магазинското новинарство „ За секого по нешто".

Надворешни врски
----------------

* Мрежно место на ЕГО
* Утрински весник: Битола и Лерин почнуваат медиумска соработка Архивирано на 13 март 2011 г.
* Вест: Масоните во Македонија Архивирано на 3 јули 2012 г.
* Масони: Бревијар за древното братство[*мртва врска*]
**Владимир Куртев** (Плевен, 19 октомври 1888

 – Софија,  1946

) – Бугарин, учесник во македонското револуционерно движење.

Животопис
---------

Завршил историја и географија на Софискиот универзитет. Како ученик станал член на ВМОРО (1905), четник во четата на тиквешкиот војвода Д. Даскалов (1907), учествувал и во Битката кај „Ножот". По Првата светска војна бил професор и директор на гимназијата во Ќустендил, претседател на друштвото „Илинден", близок соработник на Иван Михајлов, пунктов началник на ВМРО во Ќустендил (1926), резервен член (1928) и член на ЦК на ВМРО (1932). Во 1946 бил уапсен од властите и стрелан.

Наводи
------

1. ↑  *Македонска енциклопедија, том I*. Скопје: Македонска академија на науките и уметностите. 2009. стр. 779. ISBN 978-608-203-023-4.
Гнајс
Окцест гнајс
**Гнајсот** е метаморфна карпа составена од средни до поголеми, груби зрна. Има висок степен на метаморфизам. Гнајс (*Gneiss*) е стар германски збор првично употребуван од рударите во Саксонија. Потеклото на гнајсевите е различно. Со метаморфоза на гранитите настануваат ортогнајсевите, додека парагнајсевите настануваат со преобразба на песочниците и со фелдспатизација на шкрилците.

Според својата структура, гнајсевите можат да бидат гранобластични, лепидобластични, порфиробластични, додека во зависност од својата текстура се делат на шкрилави, масивни, окцести, лентести и набрани. Гнајсевите се изградени од кварц, алкални фелдспати и лискуни како важни состојки. Кварцот е обилно застапен и се јавува во зрна со различна големина.

Во Македонија гнајсевите се доста застапени, почнувајќи од околината на Прилеп, па сѐ до Кајмакчалан.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85055450
* GND: 4130378-7
* BNF: cb11944148x (податоци)
* NDL: 00563106
* NKC: ph579362

 |

 |
Владимир М. Арсенијевиќ 
**Владимир М. Арсенијевиќ - Мушки** ( Ниш, 20 јуни 1935 - Ниш, 9 јуни 2016 ) бил ракометар, судија, ракометен работник.

Кариера
-------

Со ракомет започнал да се занимава во 1949 година во Ракометниот клуб Металац од Ниш. Во август 1950 година, на езерото Плав, во кампот на ДИФ и Гимназијата за физичка култура во Земун се стекнува со титулата ракометен тренер. Како активен играч го тренирал тимот на Металац сè додека во 1952 не се преселил во РК Железничар, каде играл одличен ракомет до неговото укинување. Покрај Металац, кој го тренирал тој бил ракометен тренер и во тимот на Браник од Марибор, за кој играл голем ракомет и во тимот на Младост од Ниш, кој заедно со Дубочица и Железничар, еден од најдобрите тимови на јужна Србија во шеесетите. На Филозофскиот факултет во Ниш во 1988ја одбранил дисертацијата за тренер од прво одделение. Со години работел на организирање екипи од помлади категории, а особено успешен бил во ракометната школа на СД Горан, чија екипа била трета на ОИ 2004 година во Заечар.

### Сениорска кариера

* РК Металац
* РК Дубочица
* РК Браник

### Тренерска кариера

* РК Металац
* РК Дубочица
* РК Браник

### Судиска кариера

Како судија почнал да работи во 1955 година во Ниш како судија на големиот и на малиот ракомет. Судел на националната лига во мал ракомет, групата Марибор. Како член на Здружението на судии од Ниш ги извршуваше сите функции во организацијата на судиите, од секретар и претседател на Собранието, до претседател на Судската организација на Србија и член на Судската комисија на РСЈ. Судел на 1.120 натпревари во голем и мал ракомет, од општинската до Првата сојузна лига, во периодот од 1955 до 1980 година, кога стана сојузен конгрол. Од 1980 година до пензионирањето во 2000 година извршил 1.200 контроли. Остварил вкупно 45 години непрекинато искуство во организација на судии. Како претставник на играчите е член на првата Општинска ракометна федерација на Ниш (1950 г.), во која подоцна бил секретар и претседател. Носител е на сите награди на ракометната организација, од значката до повелбата на Ракометната федерација на Југославија (денес Ракометна федерација на Србија ). Како претставник на градската организација бил член на сите форуми во Србија и член на конференцијата на РСЈ, а посебна улога имал во работата на Железничар како долгогодишен член на управниот одбор. Тој особено се истакна во организирање натпревари на сите нивоа, од училишни до лигашки натпревари и како директен организатор на судиски и тренерски семинари во јужна Србија. Тој е еден од ретките пионери на ракометот кој спортувал повеќе од 55 години. Неговата специјалност е статистиката, со која се занимава долго време и им помага на заинтересираните тренери преку податоци да ги следат нивните напори во тренажниот процес.

Наводи
------

1. ↑  *Енциклопедија Ниша - спорт*. Центар за научноистраживачки рад САНУ и Универзитет у Нишу, Факултет спорта и физичког васпитања Ниш, Филозофски факултет Ниш. стр. 22–23. ISBN 978-86-7025-583-8.
Дијаграм на геометриската низа 1 + 1/2 + 1/4 + 1/8 + ... which која конвергира до 2.
**Геометриска прогресија** е низа во која количникот на било кои два последователни члена е константен. На пример

```
an, an+1, an+2.. .
```

Бројот **r** уште се нарекува количник на геометриската прогресија, каде што:

{\displaystyle r={\frac {a\_{n+1}}{a\_{n}}}.} Во геометриска прогресија количникот **r**≠0.
Секој нареден член на геометриска прогресија може да се добие со множење на претходниот член со количникот **r**. На пример, низата {1, 3, 9, 27, 81,. . .} е геометриска низа со количник 3.

|  |  |
| --- | --- |
| Stub icon | *Оваа статија од областа на математиката е никулец. Можете да помогнете со тоа што ќе ја проширите.** п
* р
* у
 |

Надворешни врски
----------------

* Македонски математички речник Архивирано на 30 октомври 2013 г.
**Денови на виното и меракот** — изложбен и продажен настан на лозарите од нишкиот винарски регион, кој се одржува секоја година во месец февруари во Нишка Бања.

Бело и црвено вино и чаши.

Содржина
--------

Ова е воедно и гастрономско-туристичка манифестација со цел зачувување на традицијата и подобрување на туристичката понуда на Нишка Бања. Покрај организирањето на изложба на вино и ракија, изложбата вклучува и национални кулинарски специјалитети. Составен дел од програмата е дегустација на вино и ракија. Производите на изложбата може да се пробаат, но и да се купат по пристапни цени. Традиционалните специјалитети и „послужување" вклучуваат: бело вино, црвено вино, розе вино, лозова ракија, греана ракија и варено вино.

За време на настанот се поставени монтажни штандови со алкохолни и безалкохолни пијалоци, кулинарски специјалитети, но и пригодни сувенири од овој регион.

Настанот е проследен со културно-уметничка програма. Самата прослава завршува со прогласување на победникот односно најдобрите лозари.

Неофицијална химна на настанот е песната „ Нишка бања топла вода ".

Програма
--------

 Нишка Бања во зима
* Официјално отворање
* Културно-уметничка програма
* Разгледување на вински штандови и лозари и дегустација на вино и ракија
* Разгледување на гастро изложбениот дел и дегустација на националните специјалитети
* Прогласување на победниците на „Деновите на виното и меракот" и доделување на наградите

Историја
--------

**Деновите на виното и меракот** се одржуваат секоја година почнувајќи од 2002 година, по повод Денот на лозарите - Свети Трифун, на шеталиштето во Нишка Бања.

Галерија
--------

* РакијаРакија
* Греена ракијаГреена ракија
* ЧоканчињаЧоканчиња

Поврзано
--------

* Тривунден
* Нишка Бања
* Денови на јоргованот Нишка Бања

Наводи
------

1. ↑  Сајт Наисус
2. ↑  Сајт Јужне вести
**Доживувањата на Мравката Боро** (приказни за исклучително паметни деца), книга на Тодор Јовчевски во издание на Слово љубве - Букви букс, Скопје 2016 година.

Содржина
--------

Книгата „Доживувањата на Мравката Боро" е книга за деца. Содржи 22 кратки раскази каде се опишуваат доживувањето на Боро и другарите. Прво што треба да се знае е дека Боро е исклучително паметно мравче. Но, како тоа обично оди заедно, Боро е неверојатно палаво и љубопитно мравче. 

Податотека:Mravkata boro.jpg
Како ликови во расказите се јавуваат неговиот татко и мајка кои се смерни, го подучуваат малиот Боро на правилата во животот, за доброто и злото, за убавината и нормално, за хигиената. Го подучуваат и за тоа да биде чесен, искрен и работлив. Мравката Боро понекогаш знае да излаже, да биде фалбаџија, некогаш и себичен. 
Боро има пријатели и непријатели. Непријател е пајакот кој се обиде да ги залови малите и наивни мравки во својата мрежа. Не е во добри односи со мрзливиот и арогантен црв кој впрочем поради својата самотија е груб, не е во добри односи со Скакулецот Скокалко кој е жртва на својата надменост. Не воодушевен од Боки Боксерот затоа што од него добива убава и поучна лекција.

Затоа негови пријатели се Светлана Светулката, нејзината помала сестра Светулката Лукса, кокетната бубамара Буби, мудрите мравчиња Сања, Тања и Клара. Тука е другар му, мравчето Перо кој е лаком и секогаш гладен. малите пчелички Хана и Прашка кои имаат некои скриени симпатии за палавиот Боро. Веројатно најшармантниот лик во оваа книга е Бумбарот Буле. Буле е поет и низ цела книга зборува во стихови.

Одлики
------

Куриозитет на оваа книга е што авторот добил инспирација за ликот на Мравката Боро од лик што излегувал во каиш стрип кога авторот бил толку мал што како вели: „одев исправен под масата" Ликот на Боро е прв пат објавен во сликовница каде онака паметен објаснува мудрости за зеленчукот. Дизајниран е од илустраторот Александар Сотировски. Во оваа книга, прекрасно илустрирана, е редизајнирана од илустраторот Александра Ацеска.
Ова е книга за деца. Но, во последниот расказ Боро и дружината запаѓаат во неволја. Успеваат да излезат од проблемите благодарејќи на своето другарство и соработка. Тука веќе книгата добива друга димензија. Колку се инсектите мали на Земјата? Колку сме ние мали под ѕвездите?

Наводи
------

1. ↑  Доживувањата на Мравката Боро, Тодор Јовчевски, Слово љубве – Букви букс, Скопје, 2016
**Георги Атанасов Атанасов**, псевдоними **Моров, Петар Вангелов, Вангел Петров, Август, Беломорски**, бил бугарски офицер, учесник во македонското револуционерно движење и член на Внатрешна македонска револуционерна организација.

Животопис
---------

Георги Атанасов, Александар Протоѓеров и Алеко Василев
Георги Атанасов е роден на 14 јануари 1880 година во Велико Трново. Од 1 јануари 1900 година е кадровски офицер во бугарската армија. Учествува во Балканската војна, Втората балканска војна и Првата светска војна. Во 1919 година Георги Атанасов е отпуштен од војската со чин потполковник. Тој бил четник во четата на Тодор Александров. На 6 јануари 1922 година откако е предизвикан, во софиското кафуле „Панах", ги убива петричкиот окружниот управник Васил Славов, началникот на 6-полициска станица и еден полицаец. Извесно време се крие во Софија, по што станува четник на ВМРО во Кочанско, а подоцна бил назначен за специјален претставник на ЦК на ВМРО и за секретар на Алексо Василев - Пашата.

Георги Атанасов станува член на Тајниот воен сојуз. Заедно со Алексо Василев ја спроведуваат Неврокопска акција на ВМРО во 1922 година. Учествува и во 9-то јунскиот државен удар на Александар Цанков во 1923 година. Истата година со група четници, учествува во задушувањето на Септемвриското востание. По Септемвриското востание (1923 година), доаѓа во судир со Тодор Александров. 

Атанасов бил обвинет дека е еден од главните организатори на убиството на Тодор Александров во 1924 година. Поради тоа, по наредба на бугароманот Иван Михајлов, е убиен за време на Горноџумајските случувања на 12 септември во престрелка со групата на бугароманот Кирил Дрангов во Горна Џумаја, денешен Благоевград.

Наводи
------

1. ↑  Гаджев, Иван. „Иван Михайлов - отвъд легендите", Том I, София 2007, Университетско издателство „Св. Климен Охридски", стр. 426
2. ↑  „Заговорътъ противъ Тодоръ Александровъ. По данни на Вѫтрешната Македонска Революционна Организация". София, 1924.
3. ↑  *Македонски историски речник*. Скопје: ИНИ. 2000. стр. 50. ISBN 9989-624-46-1. На `|first=` му недостасува `|last=` (help)
4. ↑  Михайлов, Иван. Спомени II. Освободителна борба 1919 - 1924, Льовен, 1965, стр. 128.
5. ↑  Баждаров, Георги. "Моите спомени", София, 2001, стр. 128
6. ↑  „Националноосвободителната борба в Македония, 1919 - 1941 г.", Колектив, ИК „Знание", София, 1998 г. стр. 133